κο 


/^το Καλέμι 

της Πλατφόρμας ε/κ και τ/κ εκπαιδευτικών “Ενωμένη Κύπρος” (ε/κ τμήμα) 

Τεύχος 9 
Οκτώβρης 2009 


Ελληνοκύπριοι και Τουρκοκύπριοι 

μαθητές, εκπαιδευτικοί και γονείς 

περπατούμε μαζί στα ιστορικά μνημεία όλης της Λευκωσίας 


Περιεχόμενα 


Σελ. 2 

Με τα βήματα μας ενώνουμε 
την πρωτεύουσα μας και την 
χώρα μας. 

Σελ. 3 

Στην παιδεία έχουμε στόχο (;) 

της Μαρίας Μαυραδά 

Απομεινάρι μιας ιστορίας 

του Κωστή Αχνιώτη 

Σελ. 4-5 

Έκθεση της Επιτρόπου 
Διοικήσεως ως Αρχή κατά του 
Ρατσισμού και των 
Διακρίσεων αναφορικά με 
καταγγελίες κατά της ΠΟΕΔ 
σχετικά με εγκύκλιό της με 
θέμα τις επισκέψεις 
Τουρκοκύπριων μαθητών και 
δασκάλων στα δημοτικά 
σχολεία 


Μεαφ ° Π Ρ Ημε Τ ραϊ°' 


Ελληνοκύπριοι και 
Τουρκοκύπριοι 
μαθητές και μαθήτριες, 
γονείς, 
εκπαιδευτικοί 


ιί|ΜΤΐΐ|κ μι[Ι 
1ίΐιΐ!ομιιίμ^ίίιι^μ^ Λ£ϋκωίίβ{ ,/ 


Με το Μματά μας ενώνουμε την πρωτεύουσα 
μας και τη χώρα μας 


Κυριακή 

1" Νοεμβρίου 2009 
στις 10:30 το πρωί 


Συγκέντρωση· 
τέρμα Λήδρας και Λοκματζί 


Συνδιοργανώνουν: 

Αντιπροσωπεία της Ευρωπαϊκής 
Επιτροπής στ η ν Κύπρο 
Πλατφόρμα Ελληνοκυπρίων και 
Τουρκοκυπρίων εκπαιδευτικών 
"ΕΝΩΜΕΝΗ ΚΥΠΡΟΣ" 

Όμιλος Ιστορικού διαλόγου και 
Έρευνας 

Οργάνωση Νέων ΣΩΜΑ ΑΚΡΙΤΩΝ 
«Συμφιλίωση» 


Σελ. 6-7 

Διάφορες ανακοινώσεις της 
Πλατφόρμας κατά τους 
καλοκαιρινούς μήνες 

Σελ. 8 

1η Σεπτεμβρίου, Παγκόσμια 
Μέρα Ειρήνης 



Συνάδελφοι συναδέλφισσες 

Στη διαρκή μας προσπάθεια να δημιουργούμε ευκαιρίες προσέγγισης Ελληνοκυπρίων 
και Τουρκοκυπρίων τόσο ανάμεσα σε μαθητές - φοιτητές , εκπαιδευτικούς και γονιούς 
όσο και στο επίπεδο όλης της κοινωνίας σας καλούμε να συμμετάσχετε ενεργά στην ημε- 
ρίδα δράσης της Κυριακής 1ης Νοεμβρίου: 

Με τα βήματα μας ενώνουμε την πρωτεύουσα μας και την χώρα μας. 

Περισσότερες πληροφορίες θα βρείτε στη σελ. 2 


Κυριακή, 1 η Νοεμβρίου 2009, 10:30 π. μ. - ΤερμαΛηδρας και Λοκματζι 

Με τα βήματα μας ενώνουμε 

την πρωτεύουσα μας και την χώρα μας 


Συνάδελφοι, συναδέλφισσες, 

Στη διαρκή μας προσπάθεια να δημιουργούμε ευκαιρίες προσέγγισης Ελ- 
ληνοκυπρίων και Τουρκοκυπρίων, τόσο ανάμεσα σε μαθητές - φοιτητές , 
εκπαιδευτικούς και γονιούς, όσο και στο επίπεδο όλης της κοινωνίας σας 
καλούμε να συμμετάσχετε ενεργά στην ημερίδα δράσης της Κυριακής 1ης 
Νοεμβρίου: 

Ελληνοκύπριοι και Τουρκοκύπριοι μαθητές, εκπαιδευτικοί και γονείς περ- 
πατούμε μαζί στα ιστορικά μνημεία όλης της Λευκωσίας. 

Με τα βήματα μας ενώνουμε την πρωτεύουσά μας και τη χώρα μας. 

Περισσότερες πληροφορίες θα βρείτε σε ειδική μπροσούρα που κυκλοφορεί 
παράλληλα. Ζητήστε την από τα μέλη της πλατφόρμας ή ηλεκτρονικά από 
τις ηλεκτρονικές διευθύνσεις: ΙοΙοΙθΓηί@5ρίόθΓηθ1.οοΓη.ογ και 
νν3ΐΚ3Ϊηηϊοο5Ϊ3@9 ΓΓΙ3 ·Ι- ΟΟΓη 

Με το σημείωμα αυτό θα θέλαμε να παρακαλέσουμε τον καθένα και την 
κάθε μια σας να λειτουργήσετε οργανωτικά, δηλαδή: 

1) Να δηλώσετε σύντομα αν θέλετε να συμμετάσχετε ως εκπαιδευτικός 
για να ενσωματωθείτε σε κάποια ομάδα ή να σας ανατεθεί κάποια 
αρμοδιότητα, αν φυσικά θέλετε. 

2) Να φέρετε τα παιδιά σας ή άλλα παιδιά φίλων και συναδέλφων που 
θα ήθελαν με την άδεια των γονιών τους να συμμετάσχουν ( θα 
πρέπει να δηλώσετε και πάλι από πριν για να οργανώσουμε δικοι- 
νοτικά τις ομάδες). Μπορείτε δηλαδή αν το επιθυμείτε να φτιάξετε 
τη δικής σας ομάδα και να τη δηλώσετε ως τέτοια. 

3) Κάθε έξι περίπου παιδιά θεωρούμε ότι αποτελούν μισή ομάδα που 
θα ενωθεί με άλλα έξη παιδιά της άλλης κοινότητας. Σε κάθε ομάδα 
θα υπάρχουν επιπλέον εκπαιδευτικοί και- ή -συντονιστές από οργα- 
νώσεις νεολαίας και γονείς από τις δύο κοινότητες. 

4) Οι εκπαιδευτικοί που θα συμμετάσχουν θα εφοδιαστούν με το κα- 
τάλληλο υλικό από πριν. 

Ελάτε να γεμίσουμε την ιστορική Λευκωσία με ελπίδα για ειρήνη και λύση. 


Για πληροφορίες ή δηλώσεις μπορείτε 
να απευθυνθείτε στους ακόλουθους: 

Λευκωσία 

Παύλος Παύλου 99452049 

Ευγενία Νικηφόρου 99372147 

Μαρία Μαυραδά 99045245 

Άντρη Χαραλάμπους 99471790 

Χρίστος Αχνιιώτης 99419835 

Πόλης Άνιφτος 97711213 

Μαίρη Μαχαιρά 99347067 

Έλενα Χατζηπέτρου 99563128 

Λάρνακα 

Χρίστος Χρίστου 99540585 

Αμμόχωστος 


Πόλυς Νικολάου 99643714 

Λεμεσός 

Εύα Νεοκλέους 99467652 

Πάφος 

Χριστίνα Παναγή 99740715 

Γιώργος Παχύς 99630603 

Στέλιος Σοφοκλής 55θίοοίί@§ιτΐ3ίΙ.οοηΊ 


Σημαντικές πληροφορίες... 

Συγκεντρωνόμαστε, μαθητές, γο- 
νείς και εκπαιδευτικοί, σε δικοινοτι- 
κές ομάδες των 12 ατόμων και με 
τη βοήθεια ενός Ελληνοκύπριου 
και ενός Τουρκοκύπριου εκπαιδευ- 
τικού - συνοδού επισκεπτόμαστε 
πεζοί τα σημαντικά μνημεία της 
πόλης. Είναι ένα ταξίδι σε σημαντι- 
κούς σταθμούς στην ιστορία του 
τόπου μας. 

Γνωριζόμαστε Ελληνοκύπριοι και 
Τουρκοκύπριοι μεταξύ μας και 
ανταλλάσσουμε απόψεις και συ- 
ναισθήματα για ό,τι βλέπουμε και 
μαθαίνουμε. 


Βγάζουμε φωτογραφίες της 
πόλης, των μνημείων της και των 
συμμαθητών μας. Αργότερα θα 
επιλεγούν οι πιο αντιπροσωπευτι- 
κές για να παρουσιαστούν σε μια 
έκθεση 

Οι βόλτες μας θα καταλήξουν στο 
τέρμα της Λήδρας και στο Λοκμα- 
τζί, όπου θα ακολουθήσει πάρτι με 
ποτά, φαγητό και μουσική από 
μαθητικά και άλλα συγκροτήματα. 

Οι ομάδες θα έχουν συγκροτηθεί 
από πριν με βάση τις δηλώσεις 
συμμετοχής, έτσι που να ταιριά- 
ζουν οι ηλικίες και να έχουν περί- 
που ίσο αριθμό μελών από τις 
δύο κοινότητες. 


Οι δηλώσεις συμμετοχής υπογρά- 
φονται από ένα από τους 
γονείς/κηδεμόνες. Στη δήλωση πε- 
ριλαμβάνεται και άδεια από τους 
γονείς. 

Μπορούν να συμμετέχουν παιδιά 
των δύο τελευταίων τάξεων του 
Δημοτικού, όλων των τάξεων του 
Γυμνασίου και του Λυκείου 

Συμμετέχουν όσοι περισσότεροι 
γονείς είναι δυνατόν, ιδιαίτερα οι 
γονείς των πιο μικρών παιδιών 

Όλοι να έχουμε ταυτότητα ή διαβα- 
τήριο μαζί μας 

Μην ξεχάσετε τη φωτογραφική 
σας μηχανή ή το κινητό σας... 

Στην παιδεία έχουμε στόχο (;) 


Η περσινή σχολική χρονιά ξεχώρισε 
για το γεγονός ότι για πρώτη φορά 
ακούστηκε από επίσημα κυβερνη- 
τικά όργανα η φράση “ειρηνική συμβίωση 
Ελληνοκυπρίων- Τουρκοκυπρίων'. Ναι, ο 
κ. Α. Δημητρίου τόλμησε και ξεστόμισε αυ- 
τό που κάποιοι για πολλά χρόνια απεύχο- 
νταν, καλλιεργώντας στην παιδεία τη μι- 
σαλλοδοξία και τον μονοδιάστατο τρόπο 
σκέψης σ’ ότι αφορά το κυπριακό πρό- 
βλημα. 

Είναι γνωστές βέβαια οι αντιδράσεις 
που προκάλεσε ο στόχος που έθεσε το 
Υπουργείο Παιδείας, οι οποίες κυμαίνονταν 
από απλές εκφράσεις ανησυχίας για την 
άλωση του χώρου της παιδείας από τους 
“επαναπροσεγγιστές’ μέχρι τον πανικό για 
την απώλεια της εθνικής μας ταυτότητας 
και την άνευ όρων παράδοσή μας στον 
“προαιώνιο εχθρό του έθνους μας’, αντι- 
δράσεις που έφτασαν και σε ακρότητες 
όπως τη διαμάχη για μια θεατρική παρά- 
σταση που θα ανέβαζε το Γ υμνάσιο Ριζο- 
καρπάσου ή τις ατέλειωτες συζητήσεις για 
τα νέα βιβλία Ιστορίας, για τα οποία ο “πά- 
σα ένας’ είχε να εκφράσει μια γνώμη, χω- 
ρίς βέβαια οι πλείστοι να γνωρίζουν ότι 
σχολίαζαν βιβλία που ούτε έχουν γραφτεί 
ακόμα, ούτε καν γνωρίζουμε ακόμα πότε 
και από ποιους θα γραφτούν! 

Θα ήταν αναμενόμενο οι αντιδράσεις 
αυτές να προκαλέσουν απαισιοδοξία όσον 
αφορά την προσπάθεια ανάπτυξης τέτοι- 
ων δραστηριοτήτων στα σχολεία μας οι 
οποίες δεν θα περιορίζονται απλώς στη 
διοργάνωση κάποιων καιλλιτεχνικών, κυ- 


ρίως, εκδηλώσεων, αλλά θα φέρουν επιτέ- 
λους σε επαφή παιδιά από τις δύο κοινό- 
τητες; Οι προσπάθειες για λύση του κυ- 
πριακού ζητήματος βρίσκονται πια σε 
οριακό σημείο και δεν επιτρέπουν την 
απαισιοδοξία. Μια ενδεχόμενη λύση χρει- 
άζεται πρόσφορο έδαφος για να ευδοκι- 
μήσει. Πώς θα μπορέσει ο λαός να τη δε- 
χτεί, αν δεν μπορούν να συνευρεθούν και 
να συνομιλήσουν σ’ ένα σχολείο 10 παιδιά 
Ελληνοκυπρίων με 10 παιδιά Τουρκοκυ- 
πρίων; Και πώς αυτά τα παιδιά σε περίπτω- 
ση λύσης θα ξεπεράσουν εν μιά νυκτί το 
μίσος τόσων ετών και θα αγωνιστούν για 
την ειρηνική συμβίωση σε μια επανενω- 
μένη Κύπρο; Μήπως οι ηγεσίες των συν- 
δικαλιστικών οργανώσεων των εκπαιδευ- 
τικών Δημοτικής και Μέσης Εκπαίδευσης 
θεωρούν ότι αγωνίζονται για τη λύση του 
κυπριακού προβλήματος αρνούμενες να 
συναντήσουν καν τους Τουρκοκύπριους 
συνδικαλιστές των οποίων η δράση ενα- 
ντίον της διχοτομικής πολιτικής είναι γνω- 
στή σε όποιον δεν θέλει σκόπιμα να κρατά 
τα μάτια του κλειστά; Μήπως θα ήταν πιο 
εποικοδομητικό για το κοινό μας μέλλον σε 
μια επανενωμένη Κύπρο να υποστηρίξου- 
με τη στιγμή αυτή τους Τουρκοκύπριους 
συνάδελφούς μας που κινητοποιούνται 
για να αποτρέψουν τα μαθήματα του Κο- 
ρανίου στα σχολεία τους; 

Βέβαια η απάντηση σ’ αυτά τα ρητορικά 
ερωτήματα συναρτάται άμεσα με το πώς 
οραματίζεται ο καθένας το μέλλον της 
πατρίδας μας και την αντίληψή του για 
το εννοιολογικό φορτίο του αγώνα για την 


της Μαρίας Μαυραδα 
επίτευξή του. Ίσως ακόμα, για κάποιους, 
αγώνας σημαίνει να πάρουμε τα σπαθιά 
και τα ντουφέκια, όχι την αεροπορία ή το 
ναυτικό μας, που δεν έχουμε, και να ξυ- 
πνήσουμε ένα πρωί τα παιδιά μας από 
τον βαθύ καταναλωτικό τους ύπνο, και 
όσα δεν φρόντισαν να εξασφαλίσουν πι- 
στοποιητικό από κάποιον ψυχολόγο, να 
τα στείλουμε να τους ρίξουν στη θάλασσα 
και να γλιτώσουμε επιτέλους και από τους 
στόχους αυτού του ενοχλητικού Υπουργού 
της Παιδείας. 

Ας σοβαρευθώ, λοιπόν, αγαπητοί μου. 
Αν οραματιζόμαστε ένα κοινό μέλλον με 
τους Τουρκοκύπριους, αποτελεί αδήριτη 
ανάγκη η επικοινωνία και η συνεργασία 
μαζί τους, όχι μόνο γιατί θα εδραιώσει την 
ειρήνη στο επίπεδο του απλού λαού, αλλά 
γιατί θα αποτελέσει κι ένα δυνατό κτύπημα 
ενάντια σε όσους μεθοδεύουν λύση διχο- 
τόμησης στην Κύπρο. 

Αν πιστεύουμε ότι οι ίδιοι οι λαοί μπο- 
ρούν να διαδραματίσουν ρόλο στις πολι- 
τικές εξελίξεις που αφορούν την επιβίωσή 
τους, ας ξεκινήσουμε τον αγώνα από το 
σχολείο. Να γνωρίσουν οι μαθητές μας 
την Ιστορία τους, να είναι περήφανοι για 
την ταυτότητά τους όπως ο κάθε άνθρω- 
πος σ’ αυτό τον κόσμο, αλλά την ίδια στιγ- 
μή να συνειδητοποιήσουν πως για να απο- 
τρέψουμε τη διχοτόμηση και την πλήρη 
τουρκοποίηση των κατεχομένων πρέπει 
να αγωνιστούμε μαζί με τους συμπατριώ- 
τες μας Τουρκοκύπριους έστω και την δω- 
δεκάτη. 

Έχουμε αποφασίσει τι θέλουμε; 


Απομεινάρι μιας ιστορίας 

Το κουβάλησε ένα μαύρο σκυλί χωρίς εθνότητα 

Απ’ αυτά που τριγυρνοΰν ελεύθερα στες νεκρές ζώνες των εμπολέμων. 

Ήταν ένα κόκαλο κνήμης από ένα πόδι που κάποτε περπάτησε σ’ αυτή τη χώρα 
Πού άραγε το βρήκες ρέμπελο σκυλί με τη μανία σου να σκάβεις τα χώματα; 

Γ ιατί μαύρο σκυλί χωρίς εθνότητα τόφερες στη δική μου πόρτα; 

Κι' εσύ κόκαλο μιας κνήμης που κάποτε κουβάλησες μια ψυχή , τι έχεις να μου πεις; 

Τι είναι τα τσακίσματα που ακόμα κουβανάς και χάσκουν ερωτήματα; 

Είναι από σφαίρες, από ξιφολόγχες, από μαγκούρα, από πέτρα κοφτερή 

από βαρύ χασαπομάχαιρο, από πυρωμένο σίδερο, από τα δόντια ενός αφηνιασμένου; 

Είσαι κνήμη ενός ποδιού που περπατούσε το 58, το 63, το 67, το 74; 

Είσαι κνήμη ενός νέου, ενός γέρου, μιας γριάς, μιας κοπελιάς, ενός παιδιού; 

Ο νους που διαφέντευε το σώμα που κουβάλαγες 

έφυγε νωρίς σαν τη σκιά γοργόφτερου πουλιού ή έφυγε αργά αποσβολωμένος, 
αιμόφυρτος μέσα σε μεγάλο πόνο. 

Και σε ποια γλώσσα να φώναζε τις κραυγές του τέλους του, κνήμη που με κοιτάζεις βουβή; 
Ποιο θεό, ποιον άγιο απεγνωσμένα καλούσε σ’ εκείνο το ίχνος του χρόνου; 

Επιτέλους τι θέλεις από μένα κόκαλο απομεινάρι μιας ιστορίας 
Πόσα άλλα κόκαλα γνωρίζεις εκείνων όλων των πολέμων, 
τι πρέπει να σου πω, τι πρέπει να μου πω... κόκαλο 

ΚΩΣΤΗΣ ΑΧΝΙΩΤΗΣ 

Έκθεση της Επιτρόπου Διοικήσεως ως Αρχή κατά του Ρατσισμοί 

σχετικά με εγκύκλιό της με θέμα τις επισκέψεις Τουρκοκ 


Αρ. Φακ.: ΑΚΡ 24/2009 
ΑΚΡ 28/2009 
Λευκωσία, 5 Ιουνίου 2009 

1.0 Δρ. Νίκος Τριμικλινιώτης, Επιστημο- 
νικός Διευθυντής του Παρατηρητηρίου για το 
Ρατσισμό και τη Ξενοφοβία στην Κύπρο, μου 
υπέβαλε στις 17 Φεβρουάριου 2009 καταγ- 
γελία αναφορικά με την κυκλοφορία εγκυ- 
κλίου από την Παγκύπρια Οργάνωση Ελλήνων 
Δασκάλων (στο εξής ΠΟΕΔ) με θέμα τα μέτρα 
υλοποίησης του στόχου του τρέχοντος σχο- 
λικού έτους για καλλιέργεια κουλτούρας ει- 
ρηνικής συνύπαρξης με τους Τουρκοκυπρί- 
ους, με ιδιαίτερη έμφαση στο μέτρο της πραγ- 
ματοποίησης επισκέψεων από Τουρκοκύπρι- 
ους μαθητές και δασκάλους στα δημόσια 
δημοτικά σχολεία. Στις 18 Φεβρουάριου, η 
κ. Κωνσταντίνα Ζάνου μου υπέβαλε δεύτερη 
καταγγελία για το ίδιο θέμα. 

Σύμφωνα με τους καταγγέλλοντες, οι θέσεις 
που διατυπώνει στην εν λόγω εγκύκλιο η ΠΟ- 
ΕΔ δε συνάδουν με τον επίσημο στόχο του 
σχολικού έτους για καλλιέργεια κουλτούρας 
ειρηνικής συμβίωσης, σεβασμού και συνερ- 
γασίας Ελληνοκυπρίων και Τουρκοκυπρίων, 
όπως αυτός συζητήθηκε και αποφασίστηκε 
στην αρμόδια Επιτροπή. Αποτελεί ταυτόχρο- 
να θέση των κ.κ. Τριμικλινιώτη και Ζάνου ότι 
με τις τοποθετήσεις της η ΠΟΕΔ υποθάλπει 
το φόβο και την απόσταση μεταξύ των μα- 
θητών των δύο κοινοτήτων. Η ανακοίνωση 
της ΠΟΕΔ συνιστά κατ’ αυτό τον τρόπο, σύμ- 
φωνα με τους καταγγέλλοντες, ενθάρρυνση 
των εκπαιδευτικών για άσκηση διάκρισης 
έναντι των Τουρκοκυπρίων μαθητών και δα- 
σκάλων. 

2. Η αρμοδιότητα μου να παρέμβω στο 
συγκεκριμένο ζήτημα πηγάζει από τον περί 
Καταπολέμησης των Φυλετικών και Ορισμέ- 
νων άλλων Διακρίσεων (Επίτροπος) Νόμο 
του 2004 [Ν. 42(Ι)/2004], σύμφωνα με τον 
οποίο ο Επίτροπος έχει αρμοδιότητα για την 
καταπολέμηση και εξάλειψη των διακρίσεων, 
συμπεριλαμβανομένων των διακρίσεων λό- 
γω φυλής, κοινότητας, γλώσσας, χρώματος, 
θρησκείας, πολιτικών ή άλλων πεποιθήσεων 
και εθνικής ή εθνοτικής καταγωγής. Για το 
σκοπό αυτό ο Επίτροπος προβαίνει στη διε- 
ρεύνηση συγκεκριμένων καταγγελιών από 
άτομα που θεωρούν ότι υφίστανται ρατσι- 
στική ή διακριτική μεταχείριση ή ενεργεί αυ- 
τεπάγγελτα διερευνώντας περιστατικά που 
ενέχουν το στοιχείο του ρατσισμού ή των 
διακρίσεων. 

Ο Νόμος 42(Ι)/2004 αναθέτει στον Επί- 
τροπο Διοικήσεως την προστασία από τις 
φυλετικές και άλλες διακρίσεις της απόλαυ- 
σης των δικαιωμάτων και των ελευθεριών 

που προβλέπονται στο Μέρος II του Συντάγ- 
ματος της Κυπριακής Δημοκρατίας, σε Ευ- 
ρωπαϊκές Συμβάσεις προάσπισης ανθρωπί- 
νων δικαιωμάτων, καθώς επίσης και σε Συμ- 
βάσεις των Ηνωμένων Εθνών που κύρωσε η 
Κυπριακή Δημοκρατία, περιλαμβανομένης 
της Διεθνούς Σύμβασης των Ηνωμένων 
Εθνών για την Εξάλειψη Κάθε Μορφής Φυ- 
λετικής Διάκρισης και των κυρωτικών Νόμων 
της Σύμβασης. Η Κύπρος έχει κυρώσει τη 
Σύμβαση αυτή από το 1967, με την ψήφιση 
στη Βουλή των Αντιπροσώπων του κυρωτικού 
Νόμου 12/1967. 

3. Η εγκύκλιος, η οποία αποτέλεσε αντι- 
κείμενο των καταγγελιών που μου υποβλήθη- 
καν, ημερομηνίας 4 Φεβρουάριου 2009, 
με θέμα «Στόχοι υπό έμφαση - Αποστολή 
Σημειωμάτων για διάφορες δράσεις - Διευκρι- 
νίσεις» στάληκε προς όλους τους Διευθυντές 
και Διευθύντριες των Δημοτικών Σχολείων 
και Νηπιαγωγείων της Κύπρου. Το περιεχό- 
μενο της εγκυκλίου παρατίθεται αυτούσιο 
παρακάτω: 

«Αγαπητοί συνάδελφοι, 

Σχετικά με την εγκύκλιο του Υπουργείου 
Παιδείας Αρ. Φακ. 7.1.05/21/1 και ημερο- 
μηνίας 27 Ιανουάριου 2009, παρακαλούμε 
όπως σημειώσετε τα εξής: 

1. Η ΠΟΕΔ συμμετείχε σε Επιτροπή προώ- 
θησης του στόχου για καλλιέργεια κουλτού- 
ρας ειρηνικής συνύπαρξης με τους Τ/Κ και 
συνέβαλε στη διαμόρφωση της τελικής εγκυ- 
κλίου. 

2. Η ΠΟΕΔ διαφώνησε με την αναφορά 
στη σελίδα 2 σχετικά με επισκέψεις Τ/Κ εκ- 
παιδευτικών και μαθητών στα σχολεία μας 
σε σχέση με τη Δημοτική Εκπαίδευση. Θέση 
της ΠΟΕΔ (όπως εξάλλου αναφέρεται και 
στην εγκύκλιο του Υπουργείου) είναι πως, 
στο παρόν στάδιο, δεν μπορεί να γίνονται 
τέτοιες επισκέψεις, ενώ παρόμοια είναι και 
η σχετική θέση των Οργανωμένων Γονιών 
Δημοτικής Εκπαίδευσης. Ως εκ τούτου, ανα- 
μένουμε από τους συναδέλφους να τηρήσουν 
σχολαστικά τη θέση της Οργάνωσης, έτσι 
που να αποφευχθούν οποιαδήποτε προβλή- 
ματα. 

3. Πιστεύουμε πως οι συνάδελφοι, με υπευ- 
θυνότητα, θα επιλέξουν δραστηριότητες που 
προτείνονται, έτσι ώστε να συμβάλουν στην 
επιτυχή υλοποίηση του στόχου 

Με την ευκαιρία αυτή επιθυμούμε να ξε- 
καθαρίσουμε για άλλη μια φορά ότι: 

1. Σχετικά με τον πρώτο στόχο της φετινής 
χρονιάς για καλλιέργεια κουλτούρας ειρηνι- 
κής συνύπαρξης με το σύνοικο στοιχείο, επί- 
σημη θέση της ΠΟΕΔ είναι πως δε θα δε- 
χθούμε να ζητηθεί από τα σχολεία μας οποι- 
οσδήποτε γραφειοκρατικός σχολαστικός έλεγ- 


χος από πλευράς προϊστάμενης Αρχής (λογική 
αρχείων, τεκμηρίων, χρονοδιαγραμμάτων) 
και ως εκ τούτου κρίνουμε πως σε καμία πε- 
ρίπτωση θα πρέπει να σχολεία μας να θέσουν 
την εφαρμογή του στόχου υπό άμεση ή έμ- 
μεση αξιολόγηση. 

2. Γενικότερα, είναι θέση της ΠΟΕΔ πως 
οι διευθυντές μας θα πρέπει να αποφεύγουν 
την αποστολή αναλυτικών σημειωμάτων για 
οποιοδήποτε στόχο ή δράση ζητηθεί, αφού 
κάτι τέτοιο απλώς επιβαρύνει το ήδη βαρυ- 
φορτωμένο έργο των σχολείων και δεν εξυ- 
πηρετεί κανένα ουσιαστικό σκοπό. Αναμέ- 
νουμε από τους διευθυντές μας ότι οι ίδιοι, 
με την πλήρη κάλυψη της Οργάνωσης τους, 
θα διαφυλάξουν την ομαλή λειτουργία των 
σχολείων και θα προστατεύσουν όλους στο 
σχολείο από αχρείαστη πίεση και άγχος, έτσι 
που να μπορούν οι συνάδελφοι να επιτελούν 
το πραγματικό έργο του σχολείου αποτελε- 
σματικά. 

3. Τέλος, υπενθυμίζουμε τους συναδέλφους 
πως με βάση το υφιστάμενο Αναλυτικό Πρό- 
γραμμα, αλλά και τις πραγματικότητες που 
βιώνει η πατρίδα μας, ο στόχος «Γνωρίζω, 
Δεν Ξεχνώ και Αγωνίζομαι» παραμένει μόνι- 
μος στόχος υπό έμφαση, για να τονίζει την 
αγωνιστική πτυχή της εκπαίδευσης μας, μέχρι 
την ποθητή απελευθέρωση και επανένωση 
της πατρίδας μας. 

Με συναδελφικούς χαιρετισμούς, 

Πρόεδρος Γ. Γραμματέας» 

4. Στα πλαίσια διερεύνησης της καταγγε- 
λίας, ζήτησα από τον Πρόεδρο και το Διοικη- 
τικό Συμβούλιο της ΠΟΕΔ, με επιστολή ημε- 
ρομηνίας 5 Μαρτίου 2009, τα σχόλια και 
τις απόψεις τους αναφορικά με τα όσα οι 
καταγγέλλοντες υποστηρίζουν, καθώς επίσης 
τους λόγους για τους οποίους αποφασίστηκε 
η αποχή των μελών της ΠΟΕΔ από συγκε- 
κριμένες δραστηριότητες προώθησης του 
στόχου του σχολικού έτους. 

5. Στην απάντηση της οργάνωσης, ημερο- 
μηνίας 23 Μαρτίου 2009, ο Πρόεδρος και 
ο Γενικός Γραμματέας της εξέφρασαν κα- 
ταρχήν την προσήλωση τους στο στόχο της 
καλλιέργειας ειρηνικής συνύπαρξης με τους 
Τουρκοκύπριους, διευκρινίζοντας ότι η δια- 
φωνία της οργάνωσης ως προς τα μέτρα 
εφαρμογής του στόχου έγκειται αποκλειστικά 
στο θέμα των επισκέψεων Τουρκοκύπριων 
εκπαιδευτικών και μαθητών στα δημόσια δη- 
μοτικά σχολεία. Η εγκύκλιος αποσκοπούσε 
ακριβώς στην καθοδήγηση των διευθυντών 
των σχολείων ως προς τον «... τρόπο που... 
θα έπρεπε να διαχειριστούν το όλο θέμα, 
ώστε... να διαφυλάξουν την ομαλή λειτουργία 
των σχολείων και να προστατεύσουν όλους... 
από αχρείαστη πίεση και άγχος, έτσι που οι 

δάσκαλοι να εττιτελούν το πραγματικό έργο 
του σχολείου αποτελεσματικά». Στόχος της το- 
ποθέτησης, σύμφωνα με την οργάνωση, ήταν 
να διασφαλιστεί «η προαγωγή του στόχου... 
με τρόπο που δε θα προκαλέσει -είτε δικαι- 
ολογημένα είτε όχι- τα αισθήματα, τις ευαι- 
σθησίες και τους προβληματισμούς δασκά- 
λων ή/ και γονιών». 

Όπως υποστήριξαν Πρόεδρος και Γενικός 
Γραμματέας, λόγω της συνεχιζόμενης κατο- 
χής της πατρίδας μας και της παράλληλης 
καλλιέργειας στα σχολεία στόχων όπως το 
«Δεν Ξεχνώ και Αγωνίζομαι», οι συνθήκες για 
«μια νέα πολιτική» δεν έχουν ακόμα ωριμάσει 
«... χωρίς να υπάρχει κίνδυνος σύγχυσης, πα- 
ρεξηγήσεων, αντιδράσεων κτλ.». Η αναμόρ- 
φωση της κουλτούρας, σύμφωνα με την ορ- 
γάνωση, απαιτεί «ικανό χρόνο εμπέδωσης 
και εξέλιξης». Εξάλλου, αποτελεί θέση της 
ΠΟΕΔ ότι «... εκτός κι αν ληφθούν, πρώτα, 
όλα τα αναγκαία μέτρα για τη διασφάλιση 
συνθηκών αμοιβαίας αποδοχής ανάμεσα σε 
όλους, ή τουλάχιστο στη μεγάλη πλειοψηφία 
τους, τους ενήλικες Ε/Κ και Τ/Κ, η αποδοχή 
αυτή δεν είναι δυνατό και δεν πρέπει να ζη- 
τείται να επιτευχθεί μέσω των μαθητών των 
σχολείων μας...». Τονίζοντας ότι η μισή Κύ- 
προς εξακολουθεί να κατέχεται «από ένα 
παράνομο καθεστώς που δύσκολα μπορεί 
να διακριθεί από τους Τ/Κ» η ΠΟΕΔ διερω- 
τάται «ποιες επιπτώσεις πιθανό να έχει η συ- 
γκεκριμένη και παρόμοιες ενέργειες προτού 
δοθεί οριστική λύση στο Εθνικό μας πρόβλη- 
μα.» 

Με ιδιαίτερη έμφαση στο νεαρό της ηλικίας 
των παιδιών του δημοτικού, η οργάνωση εκ- 
φράζει παράλληλα φόβο ότι «... η απρόβλεπτη 
εξέλιξη και ανεπιτυχής εφαρμογή όσων επι- 
διώκονται μέσα από τη συγκεκριμένη πτυχή 
του υπό προώθηση στόχου, θα τους δημι- 
ουργήσει πιθανό ανεπανόρθωτη ψυχολογική 
και άλλη βλάβη.» Σύμφωνα με τους εκπροσώ- 
πους της οργάνωσης, παρόμοιες θέσεις έχουν 
και οι οργανωμένοι γονείς. 

Είναι για τους πιο πάνω λόγους που οι ορ- 
γανωμένοι δάσκαλοι δηλώνουν μέσω της 
εγκυκλίου απρόθυμοι να αναλάβουν το βά- 
ρος και την ευθύνη για ένα τέτοιο εγχείρημα. 
Εξάλλου, σύμφωνα με τους εκπροσώπους 
της οργάνωσης, η ΠΟΕΔ, ως «συνδικαλιστική 
και εκπαιδευτική Οργάνωση... δε δεσμεύεται 
από αποφάσεις μικτών σωμάτων, για τις οποί- 
ες αυτή είχε εκφράσει έγκαιρα τη διαφωνία 
της». 

Καταλήγοντας, στην απάντηση διατυπώ- 
νεται η πεποίθηση ότι η ΠΟΕΔ δε διακρίνεται 
από ρατσιστική ή άλλη χωριστική διάθεση, γε- 
γονός που αποδεικνύεται από τη συνεργασία 
που διατηρεί εδώ και χρόνια με την αντίστοι- 


χη Τουρκοκυπριακή οργάνωση. 

6. 0 Επίτροπος Διοικήσεως, ως ανεξάρτητη 
αρχή επιφορτισμένη με την καταπολέμηση 
των διακρίσεων, ασκεί τις ελεγκτικές αρμο- 
διότητες του χωρίς να υποκαθιστά τις αρ- 
μόδιες αρχές και οργανώσεις στην άσκηση 
των αρμοδιοτήτων τους. Η παρέμβαση μου 
στη συγκεκριμένη περίπτωση δε θα πρέπει να 
εκληφθεί ότι θέτει σε αμφιβολία τα όρια της 
συνδικαλιστικής δράσης της ΠΟΕΔ ούτε και 
την αποκλειστική αρμοδιότητα του Υπουρ- 
γείου Παιδείας και Πολιτισμού για τη διαχεί- 
ριση των θεμάτων αυτών. Κάτι τέτοιο υπερ- 
βαίνει τα όρια και το σκοπό της παρέμβασης 
μου. 

Η παρέμβαση μου, με αφορμή την καταγ- 
γελία που έθεσαν ενώπιον μου οι κ.κ. Ζάνου 
και Τριμικλινιώτης, δεν αποσκοπεί στον κα- 
θαυτό έλεγχο του περιεχομένου της εγκυκλίου 
της ΠΟΕΔ. Αποβλέπει, όμως, στην προβολή 
των επισημάνσεων μου σε σχέση με τις ενδε- 
χόμενες συνέπειες που επιφέρει από πλευράς 
διακρίσεων η κυκλοφορία της υπό κρίση 
εγκυκλίου, δεδομένου του γενικοπροληπτικού 
ρόλου του Επιτρόπου για την εξάλειψη οποι- 
οσδήποτε μορφής διάκρισης. 

7. Τούτο που αποτελεί σημείο τριβής και 
διαφωνίας στην προκειμένη περίπτωση είναι 
η υλοποίηση του στόχου της φετινής σχολικής 
χρονιάς, που είναι η καλλιέργεια κουλτούρας 
ειρηνικής συνύπαρξης Ελληνοκυπρίων και 
Τουρκοκυπρίων, σε ότι αφορά ειδικά στην 
επίσκεψη Τουρκοκυπρίων μαθητών και εκπαι- 
δευτικών στα δημοτικά σχολεία. Η Οργάνωση 
προβάλλει συγκεκριμένα το επιχείρημα περί 
ενδεχόμενης διατάραξης της ομαλότητας 
στα σχολεία λόγω της δυνητικής πρόκλησης 
των αισθημάτων, ευαισθησιών και προβλη- 
ματισμών των δασκάλων ή των γονιών. Επι- 
πλέον, θεωρεί ότι οι συνθήκες για την ανα- 
μόρφωση της κουλτούρας απαιτούν ικανό 
χρόνο εμπέδωσης και εξέλιξης και ότι 
«...εκτός κι αν ληφθούν, πρώτα, όλα τα ανα- 
γκαία μέτρα για τη διασφάλιση συνθηκών 
αμοιβαίας αποδοχής ανάμεσα σε όλους, ή 
τουλάχιστο στη μεγάλη πλειοψηφία τους, 
τους ενήλικες Ε/Κ και Τ/Κ, η αποδοχή αυτή 
δεν είναι δυνατό και δεν πρέπει να ζητείται 
να επιτευχθεί μέσω των μαθητών των σχολεί- 
ων μας...». 

Δε μου διαφεύγει το γεγονός ότι το ζήτημα 
που τίθεται στη περίπτωση που εξετάζεται 
έχει ευρύτερες διαστάσεις και συναρτάται 
με θεμελιώδεις αρχές του εκπαιδευτικού μας 
συστήματος. Αφορά δε το σύνολο του εκπαι- 
δευτικού συστήματος και της κοινωνίας. 
Όπως, δε, φαίνεται από τις θέσεις που προ- 
βάλλονται, το θέμα που προέκυψε από τις 
επισκέψεις αυτές αφορά τις γενικότερες στο- 


χεύσεις της εκπαίδευσης τις οποίες θέτει το 
αρμόδιο Υπουργείο. 

Δεν υποτιμώ τις δυσκολίες του θέματος, 
ούτε και τους προβληματισμούς της Οργάνω- 
σης. Συνεκτιμώντας, όμως, με ιδιαίτερη προ- 
σοχή τις θέσεις της Οργάνωσης θεωρώ ότι η 
επιχειρηματολογία της στην προκειμένη πε- 
ρίπτωση δεν υπερασπίζεται σε επαρκή βαθμό 
τις θέσεις της. Η συγκεκριμένη ανακοίνωση 
υποδηλώνει μια δυσπιστία και καχυποψία 
έναντι των Τουρκοκυπρίων μαθητών και δα- 
σκάλων, που δε συνάδει με το γενικό στόχο 
του Υπουργείου αλλά και με τις δεδηλωμένες 
επιδιώξεις της ίδιας της Οργάνωσης. Από την 
άποψη αυτή, και χωρίς να παραγνωρίζω τις 
ευαισθησίες της ΠΟΕΔ για το συγκεκριμένο 
θέμα και την παιδεία γενικότερα, έχω την 
άποψη ότι η αντίδραση υπήρξε βεβιασμένη. 

Έχω μελετήσει με προσοχή τις ανησυχίες 
που εκφράζει η οργάνωση ως προς τις συναι- 
σθηματικές και άλλες επιπτώσεις που ενδέ- 
χεται να προκαλέσει σε μαθητές ή/ και εκ- 
παιδευτικούς η πραγματοποίηση των επισκέ- 
ψεων Τουρκοκυπρίων στα δημοτικά σχολεία. 
Υπάρχει, όμως και η θέση, και είναι πεποίθη- 
σή μου, ότι επαφές αυτού του τύπου υπο- 
βάλλουν αυτονόητα την ιδέα μιας φυσικής 
επαφής νέων παιδιών των δύο κοινοτήτων μέ- 
σω της εκπαίδευσης. Υπό ευνοϊκές συνθήκες, 
και όχι σε φορτισμένο κλίμα, συμβάλλουν 
ουσιαστικά στη επαφή των νεότερων μελών 
των δύο κοινοτήτων και αυξάνουν τις πιθα- 
νότητες εκπλήρωσης του γενικότερου στόχου 
εμπέδωσης κουλτούρας ειρηνικής συμβίω- 
σης. Σε κάθε περίπτωση, ως προς τις ειδικό- 
τερες απόψεις για ενδεχόμενη διατάραξη 
της ομαλότητας από τέτοιες επισκέψεις, θε- 
ωρώ ότι το εκπαιδευτικό μας σύστημα έχει 
τις δυνατότητες πρόληψης, διαχείρισης και 
αντιμετώπισης οποιωνδήποτε δυσάρεστων 
συμβάντων με αφορμή τις επισκέψεις αυτές. 

8. Για σκοπούς προβληματισμού προς την 
κατεύθυνση επανεξέτασης της στάσης της 
οργάνωσης απέναντι στη δυνατότητα πραγ- 
ματοποίησης επισκέψεων Τουρκοκύπριων 
μαθητών και δασκάλων στα δημοτικά σχολεία 
της ελεύθερης Κύπρου, υποβάλλω την πα- 
ρούσα Έκθεση στον Πρόεδρο και τα Μέλη 
του Διοικητικού Συμβουλίου της ΠΟΕΔ. Κοι- 
νοποιώ παράλληλα τηνΈκθεση στον Υπουργό 
Παιδείας και Πολιτισμού, για δική του ενη- 
μέρωση. 

Ηλιάνα Νικολάου 
Επίτροπος Διοικήσεως 
Αρχή κατά του Ρατσισμού 
και των Διακρίσεων 

ΑΝΑΚΟΙΝΩΣΗ: 8/7/2009 

Να αντιδράσουμε στο διωγμό 


Τ α όσα συμβαίνουν στην Ελλάδα και 
στην Τουρκία, πάντοτε επηρέαζαν και 
επηρεάζουν τις προοπτικές επανένωσης 
της Κύπρου. Την ίδια στιγμή επηρεάζουν 
και το κλίμα αποδοχής, διαλόγου και ανε- 
κτικότητας στη διαφορετική άποψη, στο 
εσωτερικό των δύο κοινοτήτων. 

Ως Πλατφόρμα εκφράζουμε την έντονη 
ανησυχία και δυσαρέσκειά μας, για το γε- 
γονός ότι ταυτόχρονα στην Τουρκία και 
στην Ελλάδα, ξεκίνησε τελευταία μια νέα 
επίθεση εναντίον πανεπιστημιακών δα- 
σκάλων για τις απόψεις τους. Είναι μάλιστα 
χαρακτηριστικό ότι στο στόχαστρο βρί- 
σκονται και στις δύο χώρες καθηγητές 
Ιστορίας. Κατηγορούνται για το επιστη- 
μονικό τους έργο, τη στιγμή που αυτό δεν 
αμφισβητείται επιστημονικά, αφού πρό- 
κειται για καταξιωμένους διεθνώς πανεπι- 
στημιακούς. Κατά κανόνα οι επικρίσεις 
είναι γενικόλογες και δαιμονοποιημένες, 
επισείοντας τον κίνδυνο απώλειας της 


πανεπιστημιακών δασκάλων 

«εθνικής καθαρότητας». 

Τις τελευταίες μέρες, μέσα από έντυπα 
και δημόσιες παρεμβάσεις, ακραία και 
φανατικά στοιχεία έχουν στοχοποιήσει τον 
καθηγητή Ιστορίας στο Πανεπιστήμιο Αι- 
γαίου Γιώργο Κόκκινο. Ο βουλευτής του 
ΛΑΟΣ Άδωνις Γεωργιάδης έχει θέσει θέμα 
απόλυσής του, για όσα ανέφερε σε διάλεξή 
του προς τους φοιτητές του για τη διδα- 
σκαλία της Ιστορίας. Πέραν του γεγονότος 
ότι ο καθηγητής δεν ανέφερε οτιδήποτε 
που θα μπορούσε να θεωρηθεί εκτός του 
επιστημονικού του λόγου, η ουσία στην 
προκειμένη περίπτωση είναι το κλίμα πνευ- 
ματικής τρομοκρατίας: Είναι εξαιρετικά 
επικίνδυνο να αφεθεί να δημιουργηθεί κλί- 
μα ελέγχου της ελευθερίας σκέψης και έκ- 
φρασης. Και είναι ακόμη πιο επικίνδυνο να 
ελέγχεται - με την απειλή μάλιστα της 
απόλυσης - ένας πανεπιστημιακός δά- 
σκαλος, για όσα λέει στους φοιτητές του 
στο πλαίσιο της επιστήμης και της διδα- 


σκαλίας του. 

Η Πλατφόρμα εκφράζει τη συμπαρά- 
στασή της στον καθηγητή Γ ιώργο Κόκκινο, 
και καλεί την πνευματική και πανεπιστη- 
μιακή κοινότητα της Κύπρου να εκφράσει 
με έντονο τρόπο τη δική της συμπαρά- 
στασή και την αντίθεσή της σε φαινόμενα 
ολοκληρωτισμού. Η σιωπή μπροστά σε τέ- 
τοια φαινόμενα εκτρέφει το φανατισμό 
και τη μισαλλοδοξία, βαθαίνει το χάσμα 
ανάμεσα στους ανθρώπους, τις κοινωνίες 
και τους λαούς, δημιουργεί συνθήκες ορ- 
γουελικού φασισμού στην καθημερινότητα 
όλων μας. 

Κατά τον ίδιο τρόπο η Πλατφόρμα εκ- 
φράζει τη συμπαράστασή της προς τους 
Τούρκους πανεπιστημιακούς, καλώντας 
όλους να ανπδράσουν εξίσου. Γιατί, όπως 
ο φανατισμός απλώνεται πέραν των συ- 
νόρων και δια μέσου των εθνών, έτσι και 
η αλληλεγγύη δεν πρέπει να αναγνωρίζει 
σύνορα 


ΑΝΑΚΟΙΝΩΣΗ: 4/8/2009 

Οι Τουρκοκύπριοι εκπαιδευτικοί αντιδρούν 

στην εισαγωγή του μαθήματος των θρησκευτικών στα Δημοτικά σχολεία 


Τ ο σώμα των Τουρκοκυπρίων εκπαιδευτικών, και ιδιαίτερα 
η οργάνωση των δασκάλων (ΚΤ05), έχουν αποδυθεί τις τε- 
λευταίες μέρες σε ένα αγώνα κατά της εισαγωγής αναχρο- 
νιστικών θεσμών στα τουρκοκυπριακά σχολεία: Την εισαγωγή 
του μαθήματος των Θρησκευτικών στα δημοτικά σχολεία και 
την έναρξη φροντιστηριακών μαθημάτων (τύπου κατηχητικού) 
για μελέτη του Κορανίου. Οι Τουρκοκύπριοι εκπαιδευτικοί θεωρούν 
εκτός των άλλων ότι τέτοιες ενέργειες δεν υποβοηθούν τη δια- 
δικασία των συνομιλιών για εξεύρεση λύσης στο Κυπριακό, αφού 
εκπέμπουν την πιο κρίσιμη στιγμή ένα διχαστικό μήνυμα. Εκδη- 
λώνουν μια προδιάθεση πρόταξης του θρησκευτικού ζητήματος, 
με προφανή στόχο να τονιστούν αυτά που χωρίζουν και όχι αυτά 
που ενώνουν Ελληνοκύπριους και Τουρκοκύπριους. 

Μοιραία επανέρχεται στην επικαιρότητα ο ρόλος της εκπαί- 
δευσης στην προετοιμασία του μέλλοντος της Κύπρου και στις 
δύο κοινότητες. Κατά πόσο δηλαδή το φανερό και το κρυφό 
αναλυτικό πρόγραμμα στα σχολεία και των δυο κοινοτήτων προ- 
ετοιμάζουν πολίτες που να συμβιώνουν και να συνεργάζονται 
αύριο, ή πολίτες που να αλληλοϋποβλέπονται στη βάση φυλετικών 
ή θρησκευτικών εντάσεων. Τα αναλυτικά προγράμματα, ο τρόπος 
εορτασμού επετείων, καθώς και ο τρόπος διδασκαλίας μαθημά- 
των όπως τα Θρησκευτικά - αλλά και η Ιστορία - μπορούν να 
λειτουργήσουν ως εργαλεία για προώθηση συγκεκριμένων πολι- 
τικών. Με την επιβολή απόλυτων και αυταρχικών τρόπων προ- 
σέγγισης και ερμηνείας της πραγματικότητας, μπορούν να αφή- 
νουν σε ατροφία την αμφιβολία και την κριτική σκέψη, δεξιότητες 
απαραίτητες για να οδηγήσουν το μαθητή στην αναζήτηση της 
αλήθειας “του άλλου’. Το πρόβλημα δημιουργείται όταν ανάμεσα 
σε Ελληνες ή Τούρκους επικρατήσει η νοοτροπία ότι τα Θρη- 
σκευτικά ή η Ιστορία ως σχολικά μαθήματα είναι θεμιτό και 
εθνικά αναγκαίο να αντιμετωπίζονται ως μέσα προς εθνικό φρο- 
νηματισμό των νέων, προβάλλοντας μια ιδεαλιστική εικόνα του 

έθνους, συνοδευόμενη και από συγκεκριμένη θρησκεία. Με αυτό 
το σκεπτικό, το μάθημα της Ιστορίας καταλήγει σε μονόπλευρο 
μάθημα Ελληνικής ή Τουρκικής «Ιστορίας» (στην οποία ο κακός 
από τη μια και ο καλός και δίκαιος από την άλλη, είναι πάντα 
οι ίδιοι), αποκλείοντας την πολυπλοκότητα των ιστορικών γεγο- 
νότων. Με τον ίδιο τρόπο και το μάθημα των Θρησκευτικών κα- 
ταλήγει σε μάθημα Μωαμεθανισμού ή Ορθόδοξου Χριστιανισμού, 
αποκλείοντας την πολυπλοκότητα των γενικότερων θρησκευτικών 
αναζητήσεων του ανθρώπου. Η φανατική περιχαράκωση των 
μαθητών μας στη θρησκεία και το έθνος τους απομονώνει από 
τους συνανθρώπους τους που διαθέτουν διαφορετική ταυτότητα, 
δημιουργεί προκαταλήψεις και στερεότυπα, παρεμποδίζει τον 
εποικοδομητικό διάλογο ανάμεσα στους πολιτισμούς. 

Αν το όραμά μας είναι μια διαιρεμένη Κύπρος, τότε ας συνε- 
χίσουμεΈλληνες και Τούρκοι να βαδίζουμε στους γνωστούς δρό- 
μους όπου αισθανόμαστε ασφαλείς. Όμως, και οι δύο κοινότητες 
έχουν υποφέρει από τις συνέπειες του φονταμενταλισμού και 
του εθνικισμού. Έφτασε η στιγμή λοιπόν για ιστορικό διάλογο, για 
θρησκευτικό διάλογο, για μια πραγματική διαπολιτισμική παιδεία 
στο νησί μας, που θα εκπαιδεύσει τους μαθητές μας να ισορρο- 
πούν ανάμεσα στο δικό τους και το διαφορετικό. Οι θρησκευτικές 
και εθνικές εξάρσεις ενισχύουν τις δυνάμεις εκείνες που στο- 
χεύουν στη μονιμοποίηση της διαίρεσης στην Κύπρο, και εφευ- 
ρίσκουν μεθόδους για να παρεμποδίσουν σ’ αυτή την κρίσιμη ιστο- 
ρική στιγμή την προοπτική της επανένωσης. 

Η Πλατφόρμα «Ενωμένη Κύπρος» συστρατεύεται με την Ορ- 
γάνωση των Τουρκοκυπρίων Δασκάλων στην προσπάθειά της 
να κρατήσει την κοσμικότητα του Τουρκοκυπριακού σχολείου. 
Ανάλογο αγώνα προωθεί το ελληνοκυπριακό τμήμα της Πλατφόρ- 
μας και στο ελληνοκυπριακό σχολείο, με στόχο τη μετατροπή 
του σε κοσμικό, δημοκρατικό, πολυπολιτισμικό, με ευρωπαϊκό χα- 
ρακτήρα. 



ΑΝΑΚΟΙΝΩΣΗ: 29/8/2009 

Ανοιχτή επιστολή 

με αφορμή την 1 η Σεπτεμβρίου, Παγκόσμια Ημέρα Ειρήνης 


Ανοιχτή επιστολή προς τους 

- Ηγέτες των δυο κοινοτήτων 

κ. Δ. Χριστόφια και Μ. Α. Ταλάτ 

- Γ.Γ. Ηνωμένων Εθνών κ. Μπαν Γ κι Μουν 

- Επίτροπο Εξωτερικών Υποθέσεων Ε. Ε. κα Μπενίτα Φερέρο 
Βάλτερ 


Ως μη κυβερνητική οργάνωση που ασχολούμαστε συστηματικά 
με την επικοινωνία και συνεννόηση ανάμεσα στις δύο κοινότητες 
- στον τομέα της Παιδείας ιδιαίτερα, αλλά και σε ευρύτερο επί- 
πεδο - παρατηρούμε με πικρία και αγανάκτηση την έλλειψη 
στοιχειώδους υποδομής, η οποία θα διευκόλυνε ακριβώς την 
επικοινωνία μεταξύ των πολιτών των δύο πλευρών. 

Η επικοινωνία ανάμεσα στις κοινότητες στην Κύπρο, εκτός 
από ιστορικούς και πολιτικούς σκοπέλους, έχει να αντιμετωπίσει 
και το πρόβλημα των διαφορετικών γλωσσών. Γι’ αυτό πιστεύ- 
ουμε, και το έχουμε αναφέρει πολλές φορές, ότι όσοι ειλικρινά 
επιθυμούν να οδηγήσουν το Κυπριακό σε λύση, θα πρέπει να 
προσφέρουν άμεσα διευκολύνσεις στον τομέα της επικοινωνίας, 
και ειδικότερα της μετάφρασης. Για τη διοργάνωση εκδηλώσεων 
που εξυπηρετούν την επαναπροσέγγιση - όπως δικοινοτικές συ- 


νεδριάσεις, σεμινάρια κλπ. - χρειάζονται αίθουσες συνεδριάσεων 
με εύκολη πρόσβαση και για τις δύο κοινότητες, με εξοπλισμό 
αυτόματης μετάφρασης και δωρεάν παροχή διερμηνέων, καθώς 
και δυνατότητα δωρεάν μετάφρασης γραπτών κειμένων. Οι αί- 
θουσες αυτές με τις διευκολύνσεις που αναφέρουμε, μπορούν 
να παρέχονται και στα ΜΜΕ για δίγλωσσες εκπομπές. 

Οι ανάγκες αυτές, που κυριολεκτικά συνθλίβουν οικονομικά τις 
οργανώσεις που ασχολούνται με την επαναπροσέγγιση (χωρίς πά- 
ντα να επιτυγχάνεται καλής ποιότητας αποτέλεσμα) πρέπει να 
ανπμετωπισθούν οργανωμένα και αποτελεσματικά από τις αρχές 
ή από διεθνείς οργανισμούς και με τρόπο που να εξασφαλίζεται 
η ελεύθερη πρόσβαση των πολιτών στις διευκολύνσεις που θα 
παρέχονται . 

Η συνεννόηση σε θέματα Παιδείας ανάμεσα στις δύο κοινότητες 
είναι κρίσιμης σημασίας, προκειμένου να οδηγηθούν τα δύο ξε- 
χωριστά συστήματα της Παιδείας στο δρόμο της καλλιέργειας 
της κουλτούρας της συνύπαρξης και στην αναθεώρηση ζημιο- 
γόνων για το ζήτημα αντιλήψεων, οι οποίες ακόμα δυστυχώς 
επιβιώνουν. 

Το ζήτημα είναι ζωτικής σημασίας, πολύ περισσότερο από τη 
στιγμή που αφορά πολλές χιλιάδες Κυπρίων: εκπαιδευτικούς 
όλων των βαθμιδών, μαθητές, φοιτητές και γονείς. 


ΑΝΑΚΟΙΝΩΣΗ: 6/9/2009 

Το περιστατικό στο Λιμνίτη πρέπει να γίνει μάθημα 

στους πολιτικούς ηγέτες αλλά και στους πολίτες 


χει γίνει πλέον καθεστώς στην Κύπρο, οι πρώτες αντιδράσεις 
απέναντι σε γεγονότα όπως τα πρόσφατα στο Λιμνίτη, να 
κυριαρχούνται από έντονο πολιτικό και συναισθηματικό 
λόγο. Γι’ αυτό εξάλλου και ως Πλατφόρμα επιλέξαμε να τοποθε- 
τηθούμε αφού προηγουμένως κατακαθίσει ο κουρνιαχτός των θο- 
ρυβοποιών - που συνήθως κρύβει μέρος ή όλη την αλήθεια - και 
αφού συλλέξουμε τις απαραίτητες πληροφορίες που συνθέτουν 
το όλο σκηνικό. 

Μετά από μελέτη των στοιχείων για το περιστατικό, 
θεωρούμε ότι: 

1. Η τροπή που πήρε το θέμα της διέλευσης των προσκυνητών 
από το οδόφραγμα του Λιμνίτη, εξυπηρετεί εξόφθαλμα τις εθνι- 
κιστικές αντιλήψεις στις δυο κοινότητες. Εξάλλου, για άλλη μια 
φορά είδαμε μερίδα των ΜΜΕ στις δυο πλευρές (εκείνη τη 
μερίδα που εκφράζει όσους δεν επιθυμούν λύση στο Κυπριακό) 
να συμπεριφέρονται με πανομοιότυπο τρόπο. 

2. Τα κενά στη συμφωνία που προηγήθηκε, αλλά και τα κενά 
που σκόπιμα δημιουργήθηκαν παραμονές της διέλευσης, απέ- 
δειξαν ότι στην Κύπρο «όποια τρύπα αφήσεις ανοιχτή, περνούν 
από μέσα χίλιοι διάβολοι»: Σχετικές ασάφειες στον τρόπο ελέγχου 
των προσκυνητών, δημόσια υπόσκαψη της συμφωνίας από τον 
κοινοτάρχη Κάτω Πύργου (με τη στήριξη και σε συνεννόηση με 
τον πρόεδρο της ΕΔΕΚ κ. Γ ιαννάκη Ομήρου), σκόπιμη επιβίβαση 
σε λεωφορεία την τελευταία στιγμή αφενός κατοίκων που δεν 
είχαν δηλωθεί και αφετέρου δημοσιογράφων (με εντολή συγκε- 
κριμένου διευθυντή καναλιού, γνωστού για τις απόψεις του στο 
Κυπριακό). Σε αυτά, εκτός από την επίσης σκόπιμη αργοπορία 


δύο ωρών στην άφιξη λεωφορείων, ήρθε να προστεθεί η επιμονή 
από τουρκοκυπριακής πλευράς για έλεγχο ταυτοτήτων και η επί 
τόπου επίδειξη σχολαστικότητας και ανελαστικότητας από τουρ- 
κοκυπριακής πλευράς. 

3. Και στις δυο πλευρές, οι ακραίες δυνάμεις που δεν επι- 
θυμούν λύση του Κυπριακού εμφανίστηκαν έτοιμες για έντονη 
αντίδραση και επανάληψη των γνωστών στερεοτύπων για «πο- 
νηριά της άλλης πλευράς», «βαρβαρότητα», «αδυναμία με αυτούς 
να υπάρξει λύση». Η ετοιμότητα αυτή και η ομοιογένεια στις 
αντιδράσεις πολύ δύσκολα γίνεται πιστευτό ότι ήταν τυχαία. 

Με δεδομένα τα πιο πάνω, η Πλατφόρμα «Ενωμένη Κύπρος» 
καλεί 

(α) Τους κυρίους Χριστόφια και Ταλάτ να μην αφήνουν στο μέλ- 
λον τέτοια ζητήματα στα χέρια εθνικιστών, οι οποίοι με μαθημα- 
τική ακρίβεια θα τα οδηγήσουν σε αρνητικά αποτελέσματα, και 
μάλιστα θα υποχρεώσουν εκ των υστέρων τους ιδίους να τους 
δικαιολογούν κιόλας στα μάτια της κοινότητάς τους, μιλώντας 
ο καθένας για «αδιαλλαξία της άλλης πλευράς». 

(β) Εκείνες τις πολιτικές δυνάμεις και στις δυο κοινότητες που 
επιθυμούν λύση, να συνειδητοποιήσουν την κρισιμότητα της 
φάσης στην οποία εισερχόμαστε και το πόσο καλά οργανωμένοι 
και αποφασισμένοι είναι οι αντίπαλοι της λύσης. 

(γ) Τους πολίτες των δυο κοινοτήτων που θέλουν λύση, να 
συνειδητοποιήσουν ότι έχει λήξει η περίοδος της «στάσης ανα- 
μονής», και ότι τους αναλογεί σοβαρό μερίδιο ευθύνης στην ενη- 
μέρωση των συμπολιτών τους και στη διαμόρφωση θετικού κλί- 
ματος ανάμεσα στις δυο κοινότητες. 


7 




Ίη Σεπτεμβρίου, Παγκόσμια Μέρα Ειρήνης 


Η Πλατφόρμα Ελληνοκυπρίων και Τουρκοκυπρίων Εκπαιδευτικών 
Ενωμένη Κύπρος’ συμμετείχε στη Δικοινοτική πορεία ειρήνης 
με κεντρικό σύνθημα Έαδίζουμε για Ειρήνη και Λύοη’ 


Η πορεία ξεκίνησε από την Πλατεία Ελευθερίας και ενώθηκε 
με την πορεία των Τ/Κ συναδέλφων και συμπατριωτών μας 
στο Λήδρα Πάλας μπροστά από το Σπίτι της Συνεργασίας, 
όπου στήθηκε εξέδρα και ακολούθησε πρόγραμμα με ομιλίες και 
συναυλία. Στις ομιλίες τονίστηκε η σημασία και η ανάγκη για ειρήνη 
στον τόπο μας, μέσα από τη σύντομη επίτευξη συμφωνημένης 
λύσης και ο σημαντικός ρόλος της παιδείας και των εκπαιδευτικών 
στη διαμόρφωση κατάλληλου κλίματος για συμφιλίωση και ειρήνη, 
μακριά από εθνικιστικές εξάρσεις και πολιτικές που συντηρούν το 
στάτους κβο και οδηγούν στη διχοτόμηση. 

Η εκδήλωση συνεχίστηκε με τραγούδια και χορό κάτω από τους 
ήχους μουσικών και συγκροτημάτων. 

Ελληνοκύπριοι και Τουρκοκύπριοι μαζί ενωμένοι τραγούδησαν 
και χόρεψαν, σχηματίζοντας με τα σώματα τους στο οδόστρωμα 
το σήμα της ειρήνης και δίνοντας υπόσχεση ότι θα συνεχίσουν 
την προσπάθεια για ειρήνη και λύση. 


ΑΝΑΚΟΙΝΩΣΗ: 8/7/2009 

Στήριξη και συμμετοχή της Πλατφόρμας 

στη δικοινοτική εκδήλωση ΠΕΟ και ϋΕν-15 για την Παγκόσμια Ημέρα Ειρήνης 


Η κινητοποίηση για την Παγκόσμια Ημέρα Ειρήνης είναι 
ένα ιδιαίτερο χρέος για τις συνδικαλιστικές οργανώσεις. Οι ερ- 
γάτες σε όλο τον κόσμο, έχοντας επίγνωση του γεγονότος 
ότι η τάξη τους είναι το πρώτο θύμα κάθε πολέμου, υπο- 
γραμμίζουν με διάφορες δραστηριότητες τη σημασία της ει- 
ρήνης κάθε 1η Σεπτεμβρίου. 

Στην Κύπρο, η ιδιαιτερότητα της κατάστασης διαχωρισμού 
που υπάρχει, προσδίδει σ’ αυτή την ημέρα ένα επιπλέον χα- 
ρακτήρα προσπάθειας για ξεπέρασμα της διαίρεσης, τόσο στο 

έδαφος με το στόχο της λύσης του Κυπριακού, όσο και στις 
ψυχές και στα μυαλά των ανθρώπων, με την ανάληψη κοινών 
δικοινοτικών πρωτοβουλιών. 

Ως Πλατφόρμα αναγνωρίζουμε ότι αυτόν ακριβώς το χαρα- 
κτήρα έχει η κοινή εκδήλωση της ΠΕΟ και της ΟΕν-15. 

Γ Γ αυτό και καλέσαμε όλους να ενισχύσουν με την παρουσία 
τους τον εορτασμό των δύο συνδικαλιστικών οργανώσεων, την 
Τετάρτη 2 Σεπτεμβρίου, στις 8.00 μ. μ. , στον κήπο Χρυσα- 
λινιώτισσας. 


